
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 765 

27 Μαρτίου 2014 


ΑΠΟΦΑΣΕΙ Σ 

Αριθ. οικ 3042 /Α321 

Τροποποίηση και συμπλήρωση της με αρ. πρωτ. οικ 1578/ 
Α321/21.2.2014 (Φ.Ε.Κ. 456/Β/25.2.2014) Υπουργικής Από¬ 
φασης με θέμα «Προθεσμίες και διαδικασία χορήγη¬ 
σης στεγαστικής συνδρομής για ανακατασκευή, αυ¬ 
τοστέγαση και επισκευή κτιρίων πληγέντων από το 
σεισμό της 26ης Ιανουάριου 2014 σε περιοχές των 
Περιφερειακών Ενοτήτων Κεφαλληνίας και Ιθάκης». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κλπ. και ρυθμίσεως ετέρων τινών συνα¬ 
φών θεμάτων» που κυρώθηκε με το Νόμο 867/79 (Φ.Ε.Κ. 
24/Α/7.2.79) και ειδικότερα τις διατάξεις του άρθρου 5, 
παρ.4 της Πράξεως. 

2. Τις διατάξεις των άρθρων 1 και 2 της από 26.3.81 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σει¬ 
σμών 1981 και ρυθμίσεως ετέρων συναφών θεμάτων» 
που κυρώθηκε με το άρθρο πρώτο του Ν. 1190/81 (Φ.Ε.Κ. 
203/Α/30.7.81). 

3. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α/30.7.81) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
(Φ.Ε.Κ. 123/Α/17.06.96) «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις». 

4. Τ ις διατάξεις της παρ. 2 του άρθρου 1 του Ν. 1283/82 
(ΦΕΚ 114/Α/17-9-82) «Για τις προθεσμίες υποβολής αιτή¬ 
σεων δανειοδότησης των σεισμοπλήκτων και τη ρύθμι¬ 
ση άλλων θεμάτων». 

5. Το Π.Δ 69/1988 (ΦΕΚ 28/Α/16.2.88) «Οργανισμός Γε¬ 
νικής Γραμματείας Δημοσίων Έργων», όπως τροποποι¬ 
ήθηκε με το Π.Δ. 167/92 (ΦΕΚ 78/Α/18.5.1992) και ισχύει 
σήμερα. 

6. Το άρθρο 1 του Π.Δ. 85/2012 (Φ.Ε.Κ. 141/Α721.6.2012) 
«Ίδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ.118/2013 (Φ.Ε.Κ. 152/Α725.06.13). 


7. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Την Δ16α/04/773/29.11.90 (ΦΕΚ 746/Β/30.11.90) κοινή 
απόφαση Υπουργού Προεδρίας Κυβερνήσεως και Αν. 
Υπουργού ΠΕ.ΧΩ.Δ.Ε., «Εξαίρεση διοικητικών πράξεων 
ή εγγράφων από τον κανόνα των τριών υπογραφών». 

9. Τη με αρ. ΔΟ/Ο/83/2/Φ.3070/23.7.2Θ13 (Φ.Ε.Κ. 
1839/Β/29.7.2013) απόφαση του Υπουργού Υποδομών, 
Μεταφορών και Δικτύων «Μεταβίβαση Δικαιώματος υπο¬ 
γραφής «Με εντολή Υπουργού» στο Γ ενικό Γ ραμματέα 
και στους Προϊσταμένους των Γενικών Διευθύνσεων, 
των Διευθύνσεων και των Τ μημάτων της Γ ενικής Γ ραμ- 
ματείας Δημοσίων Έργων του Υπουργείου Υποδομών, 
Μεταφορών και Δικτύων». 

10. Τη με αρ. πρωτ. 628 /Α325/5.2.2014 (Φ.Ε.Κ. 257 
/Β/7.2.2014) κοινή απόφαση των Υπουργών Οικονομι¬ 
κών, Ανάπτυξης και Ανταγωνιστικότητας και Υποδο¬ 
μών, Μεταφορών και Δικτύων με θέμα «Οριοθέτηση των 
Περιφερειακών Ενοτήτων Κεφαλληνίας και Ιθάκης της 
Περιφέρειας Ιονίων Νήσων για την αποκατάσταση των 
ζημιών σε κτίρια από το σεισμό της 26ης Ιανουάριου 
2014». 

11. Τη με αρ. πρωτ. οικ. 986/Α325/7.2.2014 (Φ.Ε.Κ. 257/ 
Β/7.2.2014) κοινή απόφαση των Υπουργών Οικονομικών, 
Ανάπτυξης και Ανταγωνιστικότητας και Υποδομών, Με¬ 
ταφορών και Δικτύων με θέμα «Καθορισμός πιστωτικών 
διευκολύνσεων για την αποκατάσταση των ζημιών σε 
κτίρια από το σεισμό της 26ης Ιανουάριου 2014 στις 
Περιφερειακές Ενότητες Κεφαλληνίας και Ιθάκης της 
Περιφέρειας Ιονίων Νήσων». 

12. Τη με αρ. πρωτ. οικ/7235/Α311/16.9.2008 (ΦΕΚ 
1997/Β/26.9.2008) απόφαση του Υπουργού ΠΕ.ΧΩ.Δ.Ε. 
σχετικά με την αναδιοργάνωση της Υ.Α.Σ. 

13. Την με αρ. πρωτ. οικ/1061/Α345/05.02.2002 (ΦΕΚ 
163/Β/14.02.2002) (Ορθή επανάληψη 27.2.2002) απόφαση 
Υφυπουργού ΠΕ.ΧΩ.Δ.Ε. «Προθεσμία υποβολής ενστά¬ 
σεων κατά Πράξεων των Τ ομέων και Γ ραφείων Απο¬ 
κατάστασης Σεισμοπαθών-Πλημμυροπαθών κλπ και 
αιτήσεων για επανεξέταση κτιρίων». 

14. Τη με αρ. πρωτ. οικ 6772/Β9β/19.12.2011 (Φ.Ε.Κ. 
3201/Β/30.12.2011) απόφαση του Υφυπουργού Υποδομών, 
Μεταφορών και Δικτύων «Τιμολόγιο υπολογισμού δα¬ 
πάνης των εργασιών επισκευής για την αποκατάσταση 
των ζημιών σε κτίρια που έχουν πληγεί από φυσικές κα- 

ταστροφές (σεισμό, πυρκαγιά, πλημμύρα, κατολίσθηση) 
και της αντίστοιχης Στεγαστικής Συνδρομής». 

15. Τη με αρ. πρωτ. οικ.4212/Β11/2.10.2013 (Φ.Ε.Κ.2661/ 
Β/18.10.2013) απόφαση του Γεν. Γραμματέα Δημοσίων 
Έργων με θέμα «Καθορισμός ελάχιστων υποχρεωτι¬ 
κών απαιτήσεων για την κατάθεση φακέλων επισκευής 
κτιρίων από Φέρουσα Τοιχοποιία που έχουν υποστεί 
βλάβες από σεισμό». 

16. Τη με αρ. πρωτ. 1455/ΣΤ8/20.2.2014 απόφαση του 
Γεν. Γραμματέα ΔημοσίωνΈργων με θέμα «Καθορισμός 
ελάχιστων υποχρεωτικών απαιτήσεων για τη σύνταξη 
μελετών αποκατάστασης κτιρίων από οπλισμένο σκυ¬ 
ρόδεμα, που έχουν υποστεί βλάβες από σεισμό και την 
έκδοση των σχετικών αδειών επισκευής». 

17. Τη με αρ. πρωτ. οικ 1578/Α321/21.2.2014 (Φ.Ε.Κ. 
456/Β/25.2.2014) απόφαση του Υπουργού Υποδομών, 
Μεταφορών και Δικτύων «Προθεσμίες και διαδικασία 
χορήγησης στεγαστικής συνδρομής για ανακατασκευή, 
αυτοστέγαση και επισκευή κτιρίων πληγέντων από το 
σεισμό της 26ης Ιανουάριου 2014 σε περιοχές των Πε¬ 
ριφερειακών Ενοτήτων Κεφαλληνίας και Ιθάκης». 

18. Και το γεγονός ότι θα πρέπει να αποκατασταθούν 
οι βλάβες που έχουν προκληθεί στα κτίρια των Περι¬ 
φερειακών Ενοτήτων Κεφαλληνίας και Ιθάκης, από το 
σεισμό της 26ης Ιανουάριου 2014, αποφασίζουμε: 

Συμπληρώνουμε και τροποποιούμε τη με αρ. πρωτ. 
οικ 1578/Α321/21.2.2014 (Φ.Ε.Κ. 456/Β/25.2.2014) απόφαση 
με θέμα «Προθεσμίες και διαδικασία χορήγησης στε- 
γαστικής συνδρομής για ανακατασκευή, αυτοστέγαση 
και επισκευή κτιρίων πληγέντων από το σεισμό της 
26ης Ιανουάριου 2014 σε περιοχές των Περιφερειακών 
Ενοτήτων Κεφαλληνίας και Ιθάκης» και συγκεκριμένα τη 
διαδικασία χορήγησης Σ.Σ. με Άδεια Μικρής Κλίμακας 
στις περιπτώσεις επισκευών (Κεφ. Β., III. ΕΠΙΣΚΕΥΗ, Β. 
Διαδικασία Χορήγησης Σ.Σ. με Αδεια Μικρής Κλίμακας), 
ως εξής: 

ί) Το μέγιστο ποσό Σ.Σ. που δύναται να εγκρίνεται με 
την Αδεια Μικρής Κλίμακας είναι 5.000 € ανά κτίσμα. 
Στις περιπτώσεις που το ποσό της Σ.Σ., όπως προκύπτει 
από τον προϋπολογισμό εργασιών επισκευής σύμφωνα 
με το εγκεκριμένο τιμολόγιο της Υπηρεσίας, υπερβαίνει 
το ποσό των 5.000 €, θα ακολουθείται η διαδικασία 
για έκδοση άδειας επισκευής με σύνταξη μελέτης από 
ιδιώτη Μηχανικό. 

ϋ) Το ποσό της Σ.Σ. που εγκρίνεται με την Άδεια Μι¬ 
κρής Κλίμακας χορηγείται πλέον εφάπαξ και όχι σε 
δυο δόσεις, με την έκδοση της άδειας (Ιο στάδιο δι¬ 
αδικασίας χορήγησης Σ.Σ.) όπως ορίζεται στην παρ. 
(α) του Κεφ. 8 της με αρ. πρωτ. οικ.986/Α325/7.2.2014 
(Φ.Ε.Κ. 257/Β/7.2.2014) Κ.Υ.Α. 

ιϋ) Η διαδικασία χορήγησης Σ.Σ. με Αδεια Μικρής Κλί¬ 
μακας ακολουθείται στις περιπτώσεις που για την εκτέ¬ 
λεση των εργασιών επισκευής δεν απαιτείται η χρήση 
ικριωμάτων. 


ίν) Δεν εκδίδεται Άδεια Μικρής Κλίμακας εφόσον απαι¬ 
τείται προέγκριση εργασιών από άλλη Υπηρεσία όπως 
στις περιπτώσεις κτισμάτων που είναι χαρακτηρισμένα 
ως διατηρητέα ή μνημεία ή στις περιπτώσεις κτισμάτων 
που βρίσκονται σε περιοχές που είναι χαρακτηρισμένες 
ως παραδοσιακοί οικισμοί, παραδοσιακά τμήματα πόλεων, 
περιοχές φυσικού κάλλους, αρχαιολογικοί χώροι, ιστορικοί 
τόποι, υφιστάμενων κτισμάτων προ του 1955 κλπ.. 

ν) Στην Υπεύθυνη Δήλωση του Ν. 1599/86 του ιδιο¬ 
κτήτη όπου δηλώνει ότι έχει λάβει γνώση της Τεχνικής 
Έκθεσης των Μηχανικών της Υπηρεσίας θα δηλώνεται 
επίσης ότι: 

• αναλαμβάνει την ευθύνη για την εκτέλεση των εργα¬ 
σιών επισκευής που περιγράφονται στην ΤεχνικήΈκθεση 
για τις οποίες θα εκδοθεί Αδεια Μικρής Κλίμακας, 

• δεν θα προβεί σε εργασίες πλέον των εγκεκριμένων 
και σε εργασίες που επηρεάζουν τον φέροντα οργανι¬ 
σμό του κτιρίου και 

• το κτίριο δεν είναι χαρακτηρισμένο ως διατηρη¬ 
τέο ή μνημείο και δεν βρίσκεται σε περιοχή που είναι 
χαρακτηρισμένη ως παραδοσιακός οικισμός ή παρα¬ 
δοσιακό τμήμα πόλης , σε περιοχή φυσικού κάλλους , 
πλησίον αρχαιολογικού χώρου ή μνημείου, σε αιγιαλό, 
σε ιστορικό τόπο. 

Η Δήλωση αυτή θα προσκομίζεται πριν την έκδοση 
της Αδειας Μικρής Κλίμακας και μετά τη γνωστοποίηση 
της Τεχνικής Έκθεσης στον ιδιοκτήτη. 

νί) Στην περίπτωση που μετά τον έλεγχο των δικαιο- 
λογητικών και την αυτοψία των Μηχανικών της Υπηρε¬ 
σίας προκύψει ότι δεν μπορεί να εκδοθεί Αδεια Μικρής 
Κλίμακας, δύναται να ακολουθηθεί η διαδικασία έκδο¬ 
σης άδειας επισκευής με σύνταξη μελέτης από ιδιώτη 
Μηχανικό. 

Στην περίπτωση αυτή ο ιδιοκτήτης θα ενημερώνεται 
εγγράφως από την Υπηρεσία για τα απαιτούμενα δι- 
καιολογητικά τα οποία πρέπει να προσκομισθούν εντός 
της ισχύουσας προθεσμίας υποβολής αίτησης για έκ¬ 
δοση άδειας επισκευής ή εντός τασσόμενης προθεσμί¬ 
ας τριών (3) μηνών από την παραλαβή της έγγραφης 
ενημέρωσης εφόσον η υπολειπόμενη, οριζόμενη από 
τις κείμενες διατάξεις, προθεσμία είναι μικρότερη των 
τριών (3) μηνών. 

νϋ) Κατ’ εξαίρεση της ισχύος των αδειών Επισκευής, η 
ισχύς των Αδειών Επισκευής Μικρής Κλίμακας καθορί¬ 
ζεται σε ένα (1) χρόνο και η αίτηση για έκδοση Βεβαίω¬ 
σης Περαίωσης Εργασιών Επισκευής Μικρής Κλίμακας 
υποβάλλεται εντός του χρόνου ισχύος της. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως . 

Αθήνα, 20 Μαρτίου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













